רון וודרוף

רון וודרוף (באנגלית: Ron Woodroof; ‏3 בפברואר 1950 — 12 בספטמבר 1992) היה אזרח אמריקאי שיצר את מה שמוכר כיום בשם "מועדון הלקוחות של דאלאס" בשנת 1988, שבו ניתן לרכוש תרופות לא חוקיות לטיפול באיידס. לאחר שלמד שהוא נדבק ב-HIV ("נְגִיף הַכֶּשֶׁל הַחִסּוּנִי הָאֱנוֹשִׁי") ב-1985 ולאחר מכן אובחן כחולה איידס, הקים וודרוף רשת הברחות שנועדה להבריח לשטחי ארצות הברית תרופות נסיוניות לטיפול באיידס שלא אושרו על ידי מנהל המזון והתרופות האמריקאי (FDA), בתקופה שחקר האיידס היה רק בחיתוליו.[דרוש מקור] וודרוף תבע את מנהל המזון והתרופות לאחר שאלו הוציאו מהחוק תרופה בשם "Peptide T (אנ')" בה וודרוף השתמש כדי לטפל באיידס. שנות חייו האחרונות של וודרוף שימשו השראה לסרט "מועדון הלקוחות של דאלאס" משנת 2013. בסרט, השחקן מת'יו מקונוהיי גילם את דמותו של וודרוף. וודרוף נולד בדאלאס, טקסס ב-3 בפברואר 1950 לגרלנד אודל וודרוף (17 במרץ 1917 - 3 בדצמבר 1983) ולווילי מיי יוז (25 בנובמבר 1917 - 19 בנובמבר 1996).[דרוש מקור] נישואיו הראשונים היו למרי אטה פיבוס ב-28 ביוני 1969 בדאלאס ולשניים נולדה בת. הזוג התגרש ב-23 במרץ 1972. ב-6 במאי 1972, וודרוף התחתן עם אישה בשם רורי ס. פלין בדאלאס. הזוג התגרש ב-21 במאי 1973. לאחר מכן, וודרוף התחתן עם אישה בשם ברנדה שארי רובין ב-4 באוקטובר 1982 בלאבק. השניים התגרשו ב-4 במרץ 1986 לאחר שוודרוף אובחן כחולה איידס.[דרוש מקור] וודרוף תואר כאדם חם מזג והפכפך. בכתבה שנעשתה עליו, עיתונאי כתב שוודרוף היה לוקח אקדחים למשרדו של רופאו, ד"ר סטיבן פאנדרס והפציר בו "לירות בו כמטופל / לפטר אותו כמטופל". זמן מה לאחר התקרית, וודרוף שלח ורדים למשרדו של הרופא והאחרון הסכים לטפל בו בשנית. וודרוף סיפר שכל חבריו ניתקו עמו קשר לאחר שהוא אובחן כחולה איידס. הסרט "מועדון הלקוחות של דאלאס" מציג את וודרוף כאדם בעל השקפות הומופוביות טרם אבחונו עם איידס. מספר אנשים שהכירו אותו טענו שוודרוף לא החזיק בדעות הומופוביות ואפילו היה ביסקסואל מוצהר וחבר בארגון בשם "ברית הגאים של דאלאס" (באנגלית: "Dallas Gay Alliance"). לאחר שהחל לסבול מתופעות לוואי לאחר נטילת תרופה בשם "AZT (אנ')" לטיפול באיידס, וודרוף חיפש אחר תרופות נוספות בתקווה להאריך את חייו. וודרוף הצליח לשים ידיו על תרופות לטיפול באיידס שלא אושרו על ידי מנהל המזון והתרופות האמריקאי והבריח אותן לארצות הברית, לאחר מכן סיפר שאותן תרופות שיפרו את מצבו הבריאותי. וודרוף ייסד את "מועדון הלקוחות של דאלאס" ב-1988 במטרה להבריח לארצות הברית תרופות לטיפול באיידס שסייעו לאלפים להתמודד עם המחלה. למרות שרופאיו האמינו שתוך חודש הוא ימות ממחלתו, וודרוף נשאר בחיים כשבע שנים נוספות לאחר שאובחן כחולה איידס ולבסוף נפטר ב-12 בספטמבר 1992 מדלקת ריאות שמקורה באיידס. וודרוף נקבר בפארק ההנצחה "ראסטלנד" (אנ'). חייו של וודרוף היוו השראה ליצירת הסרט "מועדון הלקוחות של דאלאס" משנת 2013. את דמותו של וודרוף בסרט גילם השחקן מת'יו מקונוהיי שזכה לאחר מכן בפרס אוסקר לשחקן הטוב ביותר בעקבות השתתפותו בסרט. מדיה וקבצים בנושא רון וודרוף בוויקישיתוף באנגלית המשפט הוא: "Fire him as a patient" - המילה fire באנגלית היא בעלת דו משמעות: לירות (בנשק) ולפטר (ממקום עבודה) Elizabeth Blair, The Dallas Cowboy Behind The Real 'Buyers Club', www.npr.org, ‏November 1, 2013 The real story behind the ‘Dallas Buyers Club’ movie | Dallas Morning News, web.archive.org, ‏2014-07-04 Wickman, Forrest (2014-01-18). "Was the Hero of Dallas Buyers Club Actually Bisexual?". Slate (באנגלית אמריקאית). ISSN 1091-2339. נבדק ב-2024-09-05. King of clubs, web.archive.org, ‏2014-04-07 Peter Staley, The Controversy Behind the Scenes of Dallas Buyers Club, Vanity Fair, ‏2021-09-30 (באנגלית אמריקאית) Harris, Aisha (2013-11-01). "How Accurate Is Dallas Buyers Club?". Slate (באנגלית אמריקאית). ISSN 1091-2339. נבדק ב-2024-09-05. Ron Woodroof - Activist, Folk Hero - Biography, web.archive.org, ‏2018-08-09 6 Facts on Ron Woodroof, Biography, ‏2020-09-29 (באנגלית אמריקאית) Tunzelmann, Alex von (2014-02-12). "The Dallas Buyers Club: don't buy this history". The Guardian (באנגלית בריטית). ISSN 0261-3077. נבדק ב-2024-09-05.